7 Desember is 341ste dag van die jaar in die Gregoriaanse kalender (342ste in skrikkeljare). Daar volg nog 24 dae in die res van die jaar. 1527 – Pous Clemens VII stel Francisco de los Angeles Quiñones, generaal van die Franciskane aan as kardinaal. 1654 – Pietro Vito Ottoboni (Later Pous Alexander VIII) word biskop van Brescia. 1732 – Die Royal Opera House open by Covent Garden in Londen, Engeland. 1787 – Delaware word die 1ste deelstaat van die Verenigde State. 1815 – Michel Ney, maarskalk van Frankryk, word per vuurpeloton tereggestel naby die Luxemburg-tuin in Parys as gevolg van sy ondersteuning van Napoleon Bonaparte. 1912 – Generaal Barry Hertzog lewer die De Wildt-toespraak onder 'n boom op die plaas De Wildt buite Pretoria in die aanloop tot die skeuring met Smuts en Botha en die stigting van die Nasionale Party. 1926 – Die vliegtuig Switzerland styg in Zürich op op pad na Kaapstad. Dit word die eerste vlug tussen Switserland en Suid-Afrika.